**ДО**

**ОБЩИНСКИ СЪВЕТ**

**ХАСКОВО**

**ДОКЛАДНА ЗАПИСКА**

**от Добри Беливанов – Кмет на община Хасково**

**ОТНОСНО:** Приемане на Общинска програма на мерките за закрила на

 деца с изявени дарби за 2019 г.

**Уважаеми госпожи и господа общински съветници,**

Българската държава е създала система от мерки за гарантиране развитието на дарбите на децата чрез осигуряване на финансово подпомагане и възможности за изява. Наредбата за условията и реда за осъществяване на закрила на деца с изявени дарби, приета с ПМС №298 от 17.12.2003 г., регламентира правилата, по които се осъществява тази закрила. Според чл. 3. право на закрила има всяко дете с изявени дарби в областта на науката, изкуството или спорта, а според чл. 4. закрилата по наредбата се предоставя с цел насърчаване на творческите заложби и потребности на децата, осигуряване на възможности и условия за постъпване в спортни училища и в училища по изкуствата, финансово подпомагане и стимулиране чрез стипендии и специализирани образователни програми.

В чл. 5., т. 2. от същата наредба е регламентирано, че освен от министъра на културата, министъра на образованието и науката и министъра на младежта и спорта, закрилата се осъществява и от кметовете на общини.

На основание чл. 12, ал.2 от Наредбата за условията и реда за осъществяване на закрила на деца с изявени дарби общинският съвет приема ежегодно Общинска програма на мерките за закрила на деца с изявени дарби, която включва мерките по Програмата, утвърдена от Министерския съвет за текущата календарна година, и други мерки, които съгласно чл.12, ал.4 от Наредбата се финансират от собствени приходи на Общината по ред, определен от общинския съвет. Освен финансовите средства, осигурени от държавата, Община Хасково заделя и средства от собствените приходи за подпомагане на децата с изявени дарби, чиито постижения не попадат в обхвата на мерките по програмите на МОН, Министерството на младежта и спорта и Министерството на културата. За тази календарна година определената от Общинския съвет в бюджета на Общината сума е в размер на 20000 лв.

Предвид изложеното, предлагам Общински съвет – Хасково да вземе следното

**Р Е Ш Е Н И Е:**

На основание **чл. 21, ал.1, т.12 от ЗМСМА**, Общински съвет – Хасково приема **Общинска програма на мерките за закрила на деца с изявени дарби за 2019 година.**

**КМЕТ НА ОБЩИНА**

**ХАСКОВО:**

 **/Добри Беливанов/**

**ПРОГРАМА НА МЕРКИТЕ ЗА ЗАКРИЛА НА ДЕЦА С ИЗЯВЕНИ ДАРБИ ОТ**

**ОБЩИНА ХАСКОВО ЗА 2019 ГОДИНА**

**Настоящата програма е разработена на основание чл.12, ал. 2 и ал.4. от Наредбата за условията и реда за осъществяване на закрила на деца с изявени дарби (НУРОЗДИД)**

**А. ЗАКРИЛА НА ДЕЦА С ИЗЯВЕНИ ДАРБИ**

1. Закрилата на деца с изявени дарби по смисъла на Наредбата за условията и реда за осъществяване на закрила на деца с изявени дарби (НУРОЗДИД) е система от мерки за гарантиране развитието на дарбите на децата от общинските и държавните училища, включваща финансово подпомагане и възможности за изява.

2. Средствата за стимулиране на деца с изявени дарби от VІІІ до XІІ клас от общинските училища, класирани до навършване на 18-годишна възраст на национални или международни конкурси, олимпиади или състезания, включени в обхвата от мерки по Програмата се предоставят от държавния бюджет по искане на кмета на общината.

3. Мерките, извън обхвата на Програмата, приета с Постановление на МС, се финансират от собствените приходи на Община Хасково. Право за закрила и мерки по чл.2, ал.3 и чл.8, ал.1 от Закона за предучилищното и училищното образование обхваща деца навършили 5 годишна възраст, децата в подготвителните групи в детските градини и общинските училища и всеки ученик от І до ХІІ клас в държавно или в общинско училище, намиращо се на територията на община Хасково, който е с изявени дарби в областта на науката, изкуството или спорта и/или е класиран на национален или международен конкурс, олимпиада или състезание, непопадащи в обхвата на Програмата, приета от Министерския съвет.

**Б. МЕХАНИЗЪМ ЗА ПРЕДОСТАВЯНЕ НА ЗАКРИЛА НА ДЕЦА С ИЗЯВЕНИ И ДАРБИ**

1. За деца с изявени дарби от общинските детски градини и общинските училища на територията на община Хасково искането за закрила се отправя към Кмета на Общината.

2. Искането по утвърден формуляр и придружаващите го документи се завеждат в деловодството на община Хасково по условията и реда, съгласно изискванията на НУРОЗДИД.

3. Закрила на деца с изявени дарби се предоставя по искане на :

 - ученика;

 - законен представител от името на непълнолетните;

 - родител, настойник /попечител или лице, полагащо грижи за детето или ученика/.

4. Необходими документи за кандидатстване:

4.1. За подпомагане по чл. 8 от НУРОЗДИД за обучение в курсове по изкуства, наука и спорт, подпомагане за участие в пленери, обучителни и тренировъчни лагери, подпомагане за участие в национални и международни конкурси, олимпиади и състезания:

*- искане по образец съгласно приложение № 2 от НУРОЗДИД;*

*- копие от удостоверението за раждане или лична карта на детето или ученика;*

*- служебна бележка от организатора за включване в курс за обучение или за участие в пленер или лагер;*

*- покана или друг документ за участие в национален или международен конкурс, олимпиада или състезание, или документ, потвърждаващ участието;*

*- документи, удостоверяващи класиране на детето;*

*- справка от организаторите за вида и стойността на дейностите, свързани с изпълнението на мярката.*

4.2. За стипендии по чл. 10 от НУРОЗДИД за стимулиране на деца с изявени дарби:

*- искане по образец съгласно приложение № 2 от НУРОЗДИД в едномесечен срок от възникването на основанието за предоставяне на стипендията;*

*- копие от удостоверението за раждане или лична карта на детето;*

*- документи, удостоверяващи класирането на детето или спечелена награда – копие от протокол за класиране от институцията организатор и фотокопие на присъдена награда – грамота, диплом, сертификат, плакет, медал, почетен знак и други отличия от участия в състезания, конкурси или олимпиади, провели се в периода от 01.01.2019 година до 31.12.2019 година включително;*

*- служебна бележка от училището, удостоверяваща, че детето е ученик и няма незаличени санкции, наложени по предложение на педагогическия съвет;*

*- служебна бележка, издадена от спортния клуб, удостоверяваща, че ученикът не е със спрени състезателни права.*

4.3. За стимулиране на деца с изявени дарби, осигурено от собствените приходи на Община Хасково:

*- искане по образец в срок до един месец след възникването на основанието;*

*- копие от удостоверението за раждане или лична карта на детето;*

*- документи, удостоверяващи класирането на детето или спечелена награда – копие от протокол за класиране от институцията организатор и фотокопие на присъдена награда – грамота, диплом, сертификат, плакет, медал, почетен знак и други отличия от участия в състезания, конкурси или олимпиади, провели се в периода от 01.01.2019 година до 30.09.2019 година включително;*

*- служебна бележка от детската градина, удостоверяваща, че детето записано и посещава съответната градина;*

*- служебна бележка от училището, удостоверяваща, че детето е ученик и няма незаличени санкции, наложени по предложение на педагогическия съвет;*

*- служебна бележка, издадена от спортния клуб, удостоверяваща, че ученикът не е със спрени състезателни права;*

*- препоръка от преподавател/и или треньор/и в областта, за която се кандидатства.*

4.4. Допълнителни документи, необходими за мярката по т.4 от Раздел ІІ.

*- служебна бележка от организатора за участие в тренировъчен лагер или подготвителна школа;*

*- покана или друг документ за участие в национален или международен конкурс, олимпиада или състезание, или документ, потвърждаващ участието.*

4.5. За награди и постижения от колективи и отбори искането се подава от ръководителя на колектива/отбора.

5. За подпомагане по чл. 8 от НУРОЗДИД за обучение в курсове по изкуства, наука и спорт, подпомагане за участие в пленери, обучителни и тренировъчни лагери, подпомагане за участие в национални и международни конкурси, олимпиади и състезания се отпуска еднократно финансово подпомагане на ученик от държавно или общинско училище, който е класиран за съответната календарна година по мярка от програмата.

6. Правото на стипендия по чл.10 от НУРОЗДИД, с изключение на учениците от държавните спортни училища, се придобива от началото на месеца, следващ месеца, през който се е състояло класирането или е спечелена награда. Стипендията се отпуска със заповед на кмета на общината и се изплаща от училището в продължение на 12 месеца.

7. Ученик има право да избере да получава само една стипендия по тази програма или на основание закон или акт на Министерския съвет. Когато ученикът отговаря на условията за получаване на друг вид стипендия, той попълва декларация, че ще получава само една стипендия по избор.

8. Учениците губят правото си на стипендия, когато:

- преустановят обучението си;

- прекъснат или повторят учебната година с изключение на повтарящите поради болест;

- имат наложена санкция по предложение на педагогическия съвет на училището, в което учат, до заличаването й;

- в случай на установяване на спрени състезателни права от страна на съответната спортна федерация.

9. При вземане на решение за предоставяне на закрила на деца с изявени дарби по тази програма кметът на общината се подпомага от експертно–консултативна комисия, назначена с негова заповед.

9.1. Експертно-консултативна комисия е в състав не по-малко от 5 и не повече от 9 членове - експерти в съответната област на науката, изкуството и спорта.

9.2. След разглеждането на постъпилите документи експертно-консултативната комисия представя протокол от работата си на кмета на общината заедно с мотивирано предложение за всяко едно от постъпилите искания.

9.3. Предоставянето на закрила по наредбата се отразява в Дневника за записване на деца с изявени дарби, на които е предоставена закрила, дневникът се води и съхранява от комисията.

10. Срокове за разглеждане на исканията и определяне на стимулирането:

10.1. Документите се подават в едномесечен срок от възникване на основанието за предоставяне на закрила.

10.2. Исканията за предоставяне на закрила по Раздел І от програмата се разглеждат в срок от 10 дни след края на всяко тримесечие.

10.3. Искания по Раздел II от Общинската програма за стимулиране на деца с изявени дарби чрез стипендия или чрез еднократно финансово подпомагане се разглеждат в срок 10 /десет/ дни след края на всяко тримесечие спрямо датата на постъпването им, но не по-късно от 30 октомври на календарната година от експертно–консултативната комисия, назначена със заповед на кмета.

12.Подпомагането по Раздел ІІ се определя в определения от програмата размер съгласно броя на получените искания до изчерпването на предвидените средства.

13.Класиране

13.1. Класирането се извършва от експертно–консултативната комисия, определена със заповед на кмета на община Хасково.

13.2 Правилата за работа на комисията и критериите за класиране на кандидатите се утвърждават от кмета на община Хасково по предложение на експертно-консултативната комисия до 20 май на настоящата година.

14. Изплащането на стипендии по Общинската програма на деца с изявени дарби се осъществява по банков път.

15. Финансовите стимули за отбори или клубове се превеждат по банков път по сметката на отбора или клуба.

16. Закрилата на децата с изявени дарби се предоставя със заповед на кмета на общината.

**РАЗДЕЛ I**

**ЗАКРИЛА НА ДЕЦА С ИЗЯВЕНИ ДАРБИ, ОСИГУРЕНА СЪС СРЕДСТВА ПО ПРОГРАМАТА НА МИНИСТЕРСТВО НА КУЛТУРАТА, МИНИСТЕРСТВО НА ОБРАЗОВАНИЕТО И НАУКАТА И МИНИСТЕРСТВО НА МЛАДЕЖТА И СПОРТА**

|  |  |
| --- | --- |
|  **МЕРКИ ПО НАРЕДБАТА** |  **ОБХВАТ НА МЕРКИТЕ** |
| 1. Насърчаване на творческите заложби и потребности на деца с изявени дарби по чл.8 от НУРОЗДИД за обучение в курсове по изкуства, наука и спорт, подпомагане за участие в пленери, обучителни и тренировъчни лагери, подпомагане за участие в национални и международни конкурси, олимпиади и състезания чрез еднократно финансово подпомагане. | Ученик от общинско училище, спечелил индивидуална награда във включени в Програмата на мерките за закрила на деца с изявени дарби:- първо, второ или трето място на национален или международен конкурс, олимпиада или състезание в областта на изкуството и науката;- първо, второ или трето място на олимпийски игри, световно първенство, европейско първенство, балканско първенство, на първо място на финали на държавно индивидуално първенство или ученически игри;- в колективните спортове на олимпийски игри, световно първенство, европейско първенство или балканско първенство;- в колективните спортове от отбор, класиран на първо място на финали на държавно първенство или на финали на ученически игри. |
| 2.Стимулиране на деца с изявени дарби по чл.10 от НУРОЗДИД чрез предоставяне на стипендия. | Ученик от общинско училище, класиран през 2019 година до навършване на 18-годишна възраст по мярка от съответния раздел на програмата, който е класиран:1. индивидуално на първо, второ или трето място на национален или на международен конкурс, олимпиада или състезание в областта на изкуствата и науката и отговаря на изискванията за съответна възраст и категория;2. индивидуално на първо, второ или трето място на олимпийски игри, световно първенство, европейско първенство, балканско първенство, на първо място на финали на държавно индивидуално първенство или на ученически игри и отговаря на изискванията за съответна възраст, вид спорт, дисциплина и категория;3. спечелил индивидуална награда в колективните спортове от отбор, класиран на първо място на финали на държавно първенство или на финали на ученически игри. |
| **РАЗДЕЛ II****МЕРКИ ЗА СТИМУЛИРАНЕ НА ДЕЦА С ИЗЯВЕНИ ДАРБИ, ФИНАНСИРАНИ СЪС СОБСТВЕНИТЕ ПРИХОДИ НА ОБЩИНА ХАСКОВО** |
| 1.Закрила на деца с изявени дарби чрез предоставяне на стипендия „Недялка Симеонова“. | 1. Месечна стипендия в размер на **120 лв.** за дете от общинска детска градина, дете в подготвителна група от общинска детска градина и училищеили ученик от общинско или държавно училище на територията на община Хасково, спечелил индивидуална награда в престижни международни или национални конкурси, олимпиади и състезания в областта на науката, изкуството и спорта в периода от 01.01.2019 г. до 30.09.2019 г.Експертно-консултативната комисия предлага на кмета на Община Хасково децата с изявени дарби, които да станат носители на стипендията. Стипендиите се изплащат в продължение на 12 месеца от община Хасково. |
| 2. Еднократен финансов стимул. | Еднократно финансово подпомагане в размер на **150 лева** за дете от общинска детска градина, дете в подготвителна група от общинска детска градина или училищеили ученик от общинско или държавно училище на територията на община Хасково, спечелил индивидуална награда в конкурси и състезания на национално и международно ниво в периода от 01.01.2019г. до 30.09.2019г.  |
| 3. Еднократен финансов стимул за колективи или отбори. | Деца от общинска детска градина, **д**еца в подготвителна група от общинска детска градина или училищеили ученици от общински или държавни училища на територията на община Хасково, включени в колектив или отбор, ансамбъл, дует, трио, квартет, квинтет, секстет, хор, формация, класирани на първо място в конкурси, състезания, турнири на национално и международно ниво в периода от 01.01.2019 г. до 30.09.2019 г.Еднократното финансово подпомагане е в размер на:- до 5 участници - **по 50 лева на участник;**- над 5 участници – **по 25 лева на участник**. |
| 4. Еднократно финансово подпомагане за разходи за участие в тренировъчни школи и лагери, международни олимпиади и състезания. | Еднократно финансово подпомагане в размер до 300 лв. за дете от общинска детска градина,дете в подготвителна група от общинска детска градина или училище или ученици от общински или държавни училища на територията на община Хасково, класирани на първо, второ или трето място в конкурси и състезания на национално и международно ниво в областта на науката, изкуството и спорта. |
| **Обща стойност за обезпечаване на мерките на програмата по Раздел II:** | **20 000 лева** |